Minister of Housing & Urban Poverty Alleviation Shri M.Venkaiah Naidu released ‘India Habitat III-National Report’ ahead of the UN Habitat III Conference in Quito, Ecuador late this month where a global New Urban Agenda for the next 20 years is going to be adopted.
شہروں کی تیز رفتار اقتصادی ترقی پر توجہ کے ساتھ ہمہ گیری اور موسمیاتی تبدیلی جیسے موضوعات کو بھی مدنظر رکھا جائے گا جناب وینکیا نائیڈو نے ہیبیٹیٹ۔III میٹنگ سے قبل ’انڈیا ہیبیٹیٹIII قومی رپورٹ ‘کا اجرا کیا نئی دہلی 3 اکتوبر ،حکومت نے آج شہری ترقیات کی حکمت عملی کو منظر عام پر پیش کردیا جو آئندہ 20 برسوں کے لئے نافذ العمل ہوگی۔ اس کا مقصد یہ ہے کہ بڑھتے ہوئے شہری کرن کو تیز رفتار اقتصادی ترقیات سے ہم آہنگ کیا جائے اور ساتھ ہی ساتھ ہمہ گیر ترقیات اور موسمیاتی تبدیلی کے تقاضوں کو بھی ملحوظ خاطر رکھا جائے۔ ہاؤسنگ اور شہری انسداد غربت کے وزیر جناب ایم وینکیا نائیڈو نے اقوام متحدہ کی ہیبیٹیٹ III کانفرنس سے قبل، جو ایکویڈور میں اس مہینے کے اواخر میں کیوٹو میں منعقد ہونی ہے، ’انڈیاہیبیٹیٹ III قومی رپورٹ‘ کا اجرا کیا ہے۔ واضح رہے کیوٹو میں منعقد ہونے والی مذکورہ اقوام متحدہ کی کانفرنس میں آئندہ 20 برسوں کے لئے ایک نیا عالمی شہری ایجنڈا اختیار کیا جانا ہے۔ آج عالمی یوم رہائش کے موقع پر اظہار خیال کرتے ہوئے جناب وینکیا نائیڈو نے کہا کہ چنوتی یہ ہے کہ اقتصادی ترقی کا فائدہ اٹھاتے ہوئے ہمہ گیر ترقیات کو کیسے یقینی بنایا جائے کیونکہ تیز رفتار ترقی ، تیز رفتار شہری کرن سے ہی ممکن ہوسکتی ہے۔ بہت عرصے سے شہری کرن کو محدود تناظر میں دیکھا گیا ہے اور اس کا تعلق محض بنیادی خدمات کی فراہمی تک محدود سمجھا جاتا رہا ہے، تاہم اس سلسلے میں ہمارا نظریہ ،یہ ہے کہ ہم وسیع پیمانے پر اقتصادی تبدیلیوں کے اہداف کو مدنظر رکھتے ہوئے وافر پیمانے پر عوامی خدمات فراہم کرسکیں، مقامی ترجیحات کو پورا کرسکیں۔ ان تمام مقاصد کے حصول کے لئے ہمیں شہری کرن کے تمام مضمرات کو بروئے کار لانا ہوگا۔ اس عمل پر زور دیتے ہوئے کہ شہروں کو اثرانگیز، مفید اور منفعت بخش شمولیت پر مبنی اور ہمہ گیر اوصاف سے آراستہ کرنا ہوگا، جناب نائیڈو نے کہا کہ آئندہ دو دہائیوں کے لئے قومی رپورٹ میں مجوزہ ایجنڈا اس امر پر منحصر ہوگا کہ اقتصادی ترقی اور پیداواریت کے ساتھ ساتھ معیار زندگی کو کیسے اوپر اٹھایا جاسکتا ہے اور سب سے اہم بات یہ ہوگی کہ شمولیت پر مبنی ہمہ گیریت اور موسمیاتی تبدیلی کو ملحوظ خاطر رکھا جائے۔ شہری بھارت کو تبدیل کرنے کی حکمت عملی کی وضاحت کرتے ہوئے وزیر موصوف نے بتایا کہ یہ کام پیداوار کے سلسلے میں عائد بندشوں کو ختم کرنے سے ہوگا۔ان بندشوں کا تعلق پونجی، آراضی اور مزدوروں کی فراہمی ، دیہی اور شہری علاقوں کو تال میل بناکر ترقی سے ہمکنار کرنے ، علاقائی منصوبہ بندی ، شہری خدمات کو سب کے لئے دستیاب کرانے، ہمہ گیر شہری ترقیات ، میونسپل اداروں کو اپنی حکمرانی میں اصلاح کرنے کے لئے بااختیار بنانے اور دیگر متعلقہ امور کو مدنظر رکھنے کے ساتھ شہروں میں بسنے والے نادار افراد کو رہائش کی سہولتیں فراہم کرانے اور سماجی انصاف اور صنفی مساوات کی فراہمی سے بھی ہے۔ اس طرح کی تمام رکاوٹوں کو دور کرنا ہوگا۔ جناب نائیڈو نے کہا کہ نیا شہری ایجنڈا جو ہمہ گیر شہری ترقیات منصوبہ بندی پر منحصر ہوگا، اس کے تحت پانی اور بجلی کی کھپت کو گھٹاکر 50 فیصد تک کم کیا جائے گا۔شہروں میں سفر تقریباً 60 فیصد تک سرکاری نقل و حمل کی ذرائع سے کرنے کو رواج دیا جائے گا، قابل تجدید توانائی کے وسائل سے ضرورت کی نصف بجلی پیدا کی جائے گی، آخری حد تک رابطہ کاری فراہم کرانے کی غرض سے پیدل چلنے اور سائیکلنگ کے لئے آسانیاں فراہم کرنی ہوں گی، شہروں کی ڈھانچہ جاتی اور کلسٹر ترقیات کے ذریعہ تشکیل کی جائے گی، قدرتی طور پر پانی کی نکاسی کا انتظام ہوگا، ہر طرح کے کوڑے کچرے کے پیدا ہونے کی وجوہات کا صدباب کیا جائے گا، سرسبز ماحول کو فروغ دیا جائے گا، عوامی استعمال کے مقامات کی گنجائش نکالی جائے گی۔ بھارت کے ذریعہ کل پیرس معاہدے کی توثیق کا ذکر کرتے ہوئے، جس کا تعلق موسمیاتی تبدیلی سے ہے، جناب نائیڈو نے کہا کہ ہمہ گیر ترقیات کے تئیں بھارت نے جو عہد کررکھا ہے ، یہ اس کی واضح دلیل اور بین ثبوت ہے۔ اس برس کے عالمی یوم رہائش کے موضوع کا حوالہ دیتے ہوئے ، جو ’ہاؤسنگ ایٹ سنٹر‘ کے عنوان سے معنون ہے، جناب نائیڈو نے اطلاع دی کہ پردھان منتری آواس یوجنا (شہری) جو گزشتہ برس ماہ جون میں شروع کی گئی تھی، اس کے تحت شہری نادار افراد کے لئے 10 لاکھ 10 ہزار 424 مکانات کی تعمیر کو منظوری دی گئی ہے جو 2005 سے 2014 کے دوران 9برسوں میں جے این این یو آر ایم کے تحت منظور کئے گئے 10.30 لاکھ مکانات کی تعداد کے تقریباًمساوی ہے۔ 14955 کروڑ روپے کی مرکزی امداد کے ساتھ اس مد میں مجموعی طور پر 59771 کروڑ روپے کی سرمایہ کاری عمل میں آئے گی۔ جناب نائیڈو نے مزید کہا کہ گزشتہ دو برسوں کے دوران شروع کئے گئے نئے اربن مشنوں میں ایک مثالی تبدیلی یہ آئی ہے کہ شہری ترقیات کے تئیں ملک کا نظریہ بدلا ہے اور اب شہری ترقیات اور بستیوں کو شمولیت پر مبنی اور ہمہ گیر سہولتوں کے ساتھ قائم کرنےپر زور دیا جارہا ہے۔ ہاؤسنگ اور شہری انسداد غربت کے وزیر مملکت راؤ اندرجیت سنگھ اور ایچ یو پی اے کی سکریٹری ڈاکٹر نندتا چٹرجی نے بھی اس موقع پر اظہار خیال کیا۔ مختلف طور سے اہل ایسے بچوں نے، جنہوں نے ورلڈ ہیبیٹیٹ ڈے کے موقع پر منعقدہ پینٹنگ مقابلوں میں حصہ لیا تھا اور جنہیں انعام کا حقدار قرار دیا گیا تھا، وزرا نے انہیں مبارکباد بھی پیش کی۔ م ن ۔ ن ا۔ (03-10-16) U- 6056 (Release ID :151380)